обосновани в програмите за развитие на селските райони.
 (1) За тази категория коефициентът на преобразуване може да бъде намален, като се вземат предвид научните данни, които трябва да бъдат обяснени и надлежно обосновани в програмите за развитие на селските райони.
 ПРИЛОЖЕНИЕ III
 Информация и публичност, посочени в член 13
 ЧАСТ 1
 Дейности за информация и публичност
 1. Задължения на управляващия орган
 1.1. Стратегия за информация и публичност
 Управляващият орган гарантира, че действията за информация и публичност се изпълняват в съответствие с неговата стратегия за информация и публичност, която обхваща най-малко следното:
 а)
 целите на стратегията и целевите групи;
 б)
 описание на съдържанието на действията за информация и публичност;
 в)
 ориентировъчен бюджет за изпълнението на стратегията;
 г)
 описание на административните органи, включително персонала, които отговарят за изпълнението на дейностите за информация и публичност;
 д)
 описание на ролята на НМСР и как нейния план за комуникации, посочен в член 54, параграф 3, подточка vi) от Регламент (ЕС) No 1305/2013, ще допринесе за изпълнението на стратегията;
 е)
 описание на начина, по който дейностите за информация и комуникация ще бъдат оценявани от гледна точка на видимостта и осведомеността за политиката, оперативните програми и операциите и за ролята на ЕЗФРСР и Съюза;
 ж)
 годишна актуализация, в която се посочват информационните и комуникационните дейности, които трябва да бъдат извършени през следващата година.
 1.2. Информация за потенциалните бенефициери
 Управляващият орган прави необходимото потенциалните бенефициери да имат достъп до съответната информация, включително актуална информация, когато е необходимо, като взема под внимание достъпността на електронните или други услуги за комуникация за някои потенциални бенефициери, поне за следното:
 а)
 възможностите за финансиране и публикуването на покани по ПРСР;
 б)
 административните процедури, които да се следват с цел допускане до финансиране в рамките на ПРСР;
 в)
 процедурите за разглеждане на заявленията за финансиране;
 г)
 условията за допустимост и/или критериите за избор и оценка на проектите, които да бъдат финансирани;
 д)
 имената на лица или на лицата за контакт на национално, регионално или местно равнище, които могат да обяснят начина на действие на ПРСР и критериите за подбор и оценка на операциите;
 е)
 задължението на бенефициерите да уведомяват обществеността за целта на операцията и за подпомагането от ЕЗФРСР за операцията съгласно част 1, точка 2. Управляващият орган може да изиска от потенциалните бенефициери да предложат в заявленията примерни комуникационни дейности, пропорционални на размера на операцията;
 ж)
 процедурите за разглеждане на жалби съгласно член 74, параграф 3 от Регламент (ЕС) No 1303/2013.
 1.3. Информация за обществеността
 Управляващият орган информира обществеността за съдържанието на ПРСР, приемането ѝ от Комисията и нейните актуализации, основните постижения при изпълнението на програмата и нейното приключване, както и за нейния принос за постигането на приоритетите на Съюза, както е посочено в Споразумението за партньорство.
 Управляващият орган следи за създаването на единен уебсайт или на единен портал, предоставящ информацията, посочена в точки 1.1 и 1.2, както и първия параграф на настоящата точка. Създаването на единния уебсайт не нарушава гладкото прилагане на ЕЗФРСР и не ограничава достъпа на потенциалните бенефициери и заинтересовани страни до информация. Дейностите за информиране на обществеността включват